Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: 3. melléklet a 26/2011. (V. 27.) NEFMI rendelethez
Paragraph Index: 1244

4. Felkészülés a felnőtt létre – Állampolgári ismeretek Szakképzés 1/11. Cél: Bővíteni azokat az ismereteket és biztosítani azokat a gyakorlatokat, melyek a társadalomba történő beilleszkedést segítik. Képességeinek függvényében felkészíteni a felnőtt életre. Kialakítani reális elképzeléseket, vágyakat, jövőjét illetően és ezekhez megfelelő tudást, gyakorlati kompetenciát társítani. Feladat: Önismeret fejlesztése, segítség kérése problémát, félelmet okozó szituációkban. A képességeinek megfelelő egyéni haladás biztosítása. Minél több látogatás szervezése szolgáltató- és közintézményekben, célszervezetekben és egyéb védő munkahelyeken. Szituációs játékokban a viselkedéskultúra és az önismeret gyakorlása. Megfelelő ismeret biztosítása szűkebb és tágabb környezetéről. Elvárt teljesítmény: Tudja fontosabb személyi adatait. Ismerje a kulturált közlekedés, viselkedés szabályait, vásárlásban (legalább) hasznos közreműködőként vegyen részt. Legyen reális elképzelése a jövőbeli életéről, lehetőségeiről. Tudjon segítséget kérni, találjon hasznos elfoglaltságot magának, és ne unatkozzon. Ismerje és készüljön az ünnepekre. Vegye ki részét a környezetében előforduló közösségi munkákban. Értékelés: Tanév végén érdemjeggyel, félévente szöveges tájékoztatással, évente P.A.C. mérőeszközös méréssel.

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes